תהילים קטנים
רק אתמול היתה; בת בית בפאב הזה; ליהגה בקול עם חברותיה,; לגמה אלכוהול; פלירטטה בעיניה; על ימין ושמאל; הפגינה את עלומיה; בבגדים צמודים; הלילה פסעה פנימה; בצעדים מדודים; תחת פאה הסתירה; את תלתליה המדודים; תחת בגדים כבדים; את חמוקיה; עברה בין השולחנות; בעיניים מושפלות; כדי למכור לחברותיה משכבר; "תהילים קטנים".; אחת צהלה לקראתה ושאלה:; "היי, מזל, מה הקטע שלך?"; "צריך לחזק את עם ישראל,"; אמרה בקול חלוש.; "והכסף לצדקה." הצטדקה; וישבה עימן דקה; מתקשה לעזוב את האווירה המופקרת; המוכרת, המשכרת; אבל במהרה קמה ללכת; כי עכשיו היא אחרת; "היי מזל, מה הקטע שלך?".; 